hotchpotch/miracl-hf-unified huggingface dataset:
Hitman 2: Silent Assassin
Hitman 2: Silent Assassin on IO Interactiven kehittämä ja Eidos Interactiven vuonna 2002 julkaisema jatko-osa vuoden 2000 "".
Ensimmäisen osan tavoin "Hitman 2: Silent Assassin" oli suosittu niin kriitikoiden kuin pelaajienkin keskuudessa. Muun muassa ideaa, tunnelmaa ja kenttäsuunnittelua kehuttiin.
Saatuaan tietoja omasta menneisyydestään, Agentti 47 etsii turvapaikkaa sisilialaisesta luostarista. Yrittäen jättää verisen menneisyytensä taakseen, 47 aloittaa uuden elämän paikallisen luostarin puutarhurina.
Valitettavasti 47 joutuu palaamaan entiseen elämäänsä, kun mafia kidnappaa hänen isäntänsä ja ystävänsä isä Vittorion. Epätoivoisesti ystäväänsä etsien 47 ottaa yhteyttä asioimistoimistoon ja pyytää avustusta. He jäljittävät satelliittien avulla Vittorion sijainnin Don Giuseppe Giullianin linnakemaiseen kartanoon. 47 etenee kartanoon tarkoituksenaan pelastaa Vittorio ja tappaa Giullian. Kartanon tyrmien luokse päästessään 47 huomaa ettei Vittorio olekaan siellä. Venäjän mafia on kidnapannut Vittorion Giullianilta.
Asioimistoimisto haluaa vastapalveluksen. 47 tappaa jälleen rahasta rahoittaakseen isä Vittorion etsintöjä. Kuten edeltäjässä, pelaaja saa vapaalla tyylillä suorittaa tehtävät ja 47 lähetetään ympäri maailmaan hakemaan osia ydinpommiin. 47 vierailee muun muassa Intiassa, Japanissa, Sisiliassa ja Pietarissa.
Montenegron vaakuna
Montenegron vaakuna otettiin käyttöön nykyisessä muodossaan Montenegron parlamentin päätöksellä vuonna 1993 ja se korvasi aiemman Montenegron sosialistisen tasavallan vaakunan. Vuodesta 2004 lähtien vaakuna on ollut myös Montenegron lipussa. Montenegron nykyinen vaakuna on lähes samanlainen kuin Montenegron vaakuna oli ennen itsenäisyyden menetystä vuonna 1918.
Vaakuna esittää kaksipäistä kotkaa, jonka esikuva on Petrovitšin palatsissa entisessä Montenegron kuninkaallisessa palatsissa. Kaksipäinen kotka on vanha bysanttilainen symboli ja alun perin se on roomalaista alkuperää. Samantyyppistä vaakunaa käytti myös Montenegron keskiaikainen edeltäjä Zetan valtio, kuten myös monet muut eurooppalaiset dynastiat. Vaakunan asettelu on kopioitu Venäjän vaakunasta. Venäjän keisariperheellä oli läheiset suhteet Montenegron hallitsijasuvun kanssa 1800-luvulla, jolloin vaakuna ensimmäisen kerran otettiin käyttöön.
Kaksipäisen kotka symbolin keskellä olevassa vaakunakilvessä on leijonahahmo, joka on piispallisen vallan merkki ja edustaa ylösnousemusta tai kristillisyyden voittoa, joskin se viittaa myös alueen aikaisempaan merimahtiin Venetsiaan. Montenegro oli ainoa maa Balkanilla, jota Ottomaanien valtakunta ei pystynyt valloittamaan ja sen alkuajan hallitsijoita olivat piispat. Ennen vuotta 1918 käytössä olleessa Montenegron vaakunassa leijonasymboli oli kotkasymbolin alapuolella ja vaakunakilven keskellä oli hallitsijan nimikirjaimet.
Vuonna 1918 Montenegro liitettiin Jugoslavian kuningaskuntaan. Tämän jälkeen säädettiin laki, mikä teki Montenegron vaakunan käytöstä rangaistavan teon. Vuosina 1945–1992 Montenegro kuului Jugoslaviaan sosialistisena tasavaltana ja tuolloin sillä oli oma "sosialistinen" vaakuna.
For My Pain...
For My Pain... on suomalainen yhtye, joka soittaa melodista ja tunnelmallista goottimetallia.
For My Pain... sai alkunsa Eternal Tears of Sorrow -yhtyeen laulaja ja basisti Altti Veteläisen ja rumpali Petri Sankalan sivuprojektina vuonna 1999. Kaksikko pyysi mukaan vanhoja ystäviään Nightwish-yhtyeen Tuomas Holopaista ja Embraze-yhtyeen laulajaa ja myös Charonissa vaikuttavaa Lauri Tuohimaata, jotka kiinnostuivat ajatuksesta, mutta kaikki neljä olivat lopulta liian kiireisiä muiden hankkeidensa parissa ja idea päätettiin hyllyttää toistaiseksi. Kahden vuoden päästä vuonna 2001 asia nostettiin uudestaan esiin sekä Eternal Tears of Sorrow'n ja Nightwishin ollessa tauolla. Kokoonpano täydentyi EToS:n entisellä kitaristilla Olli-Pekka Törröllä ja Reflexionin laulajalla Juha Kylmäsellä. Yhtyeen ensimmäinen ja toistaiseksi ainoa albumi, "Fallen", nauhoitettiin Kemin Tico Tico -studiolla keväällä 2001 ja julkaistiin lopulta Spinefarm Recordsin kautta 31. maaliskuuta 2003. Vuonna 2004 julkaistiin maistiaisena uudesta materiaalista single "Killing Romance", joka sisälsi myös cover-version Yö-yhtyeen kappaleesta "Joutsenlaulu".
Yhtyeen jatkosta tai uuden levyn julkaisusta ei ole mitään tietoa vielä, sillä kaikki jäsenet ovat kiireisiä omien yhtyeidensä kanssa.
For My Pain... on soittajilleen lähinnä terapiayhtye, projekti jonka parissa voi rentoutua ja soittaa ilman paineita vain hauskuuden vuoksi.
Jom ha'atsma'ut
Jom ha'atsma'ut () eli Israelin itsenäisyyspäivä on Israelin kansallinen juhlapäivä, jolloin juhlitaan maan vuonna 1948 antamaa itsenäisyysjulistusta. Sitä vietetään ijar-kuun viidentenä päivänä heti kaatuneiden muistopäivän (jom hazikaron) päätyttyä.
Ijar-kuun viides päivä on Israelin itsenäisyysjulistuksen vuosipäivä. Israelin ensimmäinen pääministeri David Ben-Gurion luki sen Tel Avivissa tuona päivämääränä vuonna 14. toukokuuta 1948. Itsenäisyyspäivän päivämäärä saattaa vaihdella, jotta juhla ei osuisi sapatiksi eikä sitä edeltävälle tai seuraavalle päivälle. Siten juhlaa vietetään ijar-kuun viidettä päivää lähimpänä tiistaina, keskiviikkona tai torstaina. Jos ijar-kuun viides päivä on sapatti eli lauantai, itsenäisyyspäivää vietetään kolmantena päivänä eli edellisenä torstaina, jos taas perjantai, neljäntenä päivänä.
Itsenäisyyspäivän vietto alkaa virallisella seremonialla Herzl-kukkulalla Jerusalemissa edellisen päivän iltana. Se sisältää muun muassa sotilasmarssin ja knessetin (Israelin parlamentti) puhemiehen puheen. Kukkulalle sytytetään myös kaksitoista merkkitulta, yksi kutakin Israelin heimoa kohti. Tulen sytyttäminen on kunniatehtävä, johon valitaan joka vuosi tusina ansioitunutta kansalaista. Juhlaan kuuluu myös ilotulituksia. Tavalliset kansalaiset viettävät päivää esimerkiksi eväsretkeillen tai tanssien. Myös muut juutalaiset ympäri maailmaa juhlistavat Israelin itsenäisyyspäivää eri tavoin.
Jom ha'atsma'utia vietetään ijar-kuun viidentenä päivänä. Gregoriaanisessa kalenterissa sitä vastaavat seuraavat päivämäärät:
M/S Scania Express
M/S Scania Express oli Vaasanlaivojen käyttämä autolautta vuosina 1971–1976. Alus valmistui vuonna 1964 nimellä M/S Scania Ruotsalaisen Rederi Ab Svea:n tytäryhtiölle Express Linjenille. Aluksen rakensi Uddevallavarvet Ab.
Klaus Nomi
Klaus Nomi (synt. Klaus Sperber, 24. tammikuuta 1944 – 6. elokuuta 1983) oli erikoisesta lavapersoonastaan tunnetuksi tullut kontratenori. Essenissä, Saksassa syntynyt Nomi muutti New Yorkiin ja loi taiteilijanimensä suosikkilehtensä "Omnin" nimestä vuonna 1978. Hän esiintyi muun muassa David Bowien taustalaulajana "Saturday Night Live" -ohjelmassa. Nomi oli yksi ensimmäisistä AIDSiin kuolleista kuuluisuuksista.
”The Nomi Song” on vuonna 2004 julkaistu dokumenttielokuva Nomin elämästä.
Robert Kovač
Robert Kovač ([ˈrɔbɛrt ˈkɔʋatʃ], s. 6. huhtikuuta 1974 Berliini, Saksa) on kroatialainen jalkapallovalmentaja ja entinen puolustaja. Maaliskuusta 2016 lähtien hän on toiminut Eintracht Frankfurtin päävalmentajana.
Uransa aikana Kovač on pelannut Rapid Weddingissä, vuosina 1994–1995 Hertha Zehlendorfissa, 1995–1996 1. FC Nürnbergissä, 1996–2001 Bayer Leverkusenissa ja 2001–2005 FC Bayern Münchenissä, missä hän voitti kahdesti Saksan Cupin ja kolmesti liigamestaruuden. FC Bayern Münchenistä mies siirtyi Juventukseen, josta vuonna 2007 Borussia Dortmundiin. Hän siirtyi vuonna 2008 Dinamo Zagrebiin, jossa lopetti pelaajauransa 2010. Leverkusenissa ja Bayern Münchenissä samoin kuin maajoukkueessa hän pelasi yhtä aikaa veljensä Nikon kanssa.
Kovač on Kroatian maajoukkueen vakiomiehistöä. Hän pelasi joukkueessa 2002 ja 2006 MM-kisoissa sekä 2004 EM-kisoissa. Kovač pelasi maajoukkueessa 84 ottelua tekemättä niissä yhtäkään maalia.
Tammikuussa 2013 Kovač aloitti valmennusuransa veljensä Nikon apuvalmentajana Kroatian alle 21-vuotiaiden maajoukkueessa. Veljekset valmensivat yhdessä Kroatian jalkapallomaajoukkueetta 2013-2015. Maaliskuussa 2016 he ottivat valmennusvastuun Eintracht Frankfurtissa.
Edi Rama
Edi Rama (s. 4. heinäkuuta 1964 Tirana) on albanialainen poliitikko ja taiteilija. Rama valittiin Tiranan pormestariksi vuonna 2000 ja hän on johtanut Albanian sosialistista puoluetta vuodesta 2005. Rama nousi Albanian pääministeriksi vuonna 2013.
Rama on entinen koripalloilija ja taiteilija, joka eli ja työskenteli Pariisissa 1990-luvun puolivälissä. Hänen isänsä oli tunnettu kuvanveistäjä. Albanian kommunistihallinnon kaatumisen aikaan Rama toimi Albanian taideakatemian professorina eikä ollut tuolloin poliittisesti aktiivinen. Rama muutti Pariisiin vuonna 1995 saatuaan apurahan. Hän oli lähellä menettää henkensä olleensa vierailulla kotimaassaan vuonna 1997 ryöstäjien käydessä hänen kimppuunsa metalliputken kanssa. Vuonna 1998 Rama palasi jälleen Albaniaan osallistuakseen isänsä hautajaisiin. Tuolloin pääministeri Fatos Nano pyysi hänet hallitukseensa kulttuuriministeriksi. Rama hyväksyi tarjouksen muttei liittynyt tuolloin sosialistipuolueeseen.
Demokraattisen puolueen kymmenen vuotta kestänyt valtakausi Albanian pääkaupungin Tiranan johdossa päättyi lokakuussa 2000, kun Rama valittiin kaupungin pormestariksi. Hän oli ehdolla tehtävään sitoutumattomana sosialistipuolueen tuella. Rama toimi pormestarina vuoteen 2011 saakka.
Rama valittiin Albanian sosialistisen puolueen johtajaksi vuonna 2005. Demokraattisen puolueen voitettua täpärästi vuoden 2009 parlamenttivaalit sosialistipuolue kieltäytyi hyväksymästä vaalitulosta ja puolue järjesti suurmielenosoituksia ja protesteja vaatien äänten uudelleenlaskua. Kiistely vaalituloksesta oli lähellä ajaa Albanian kaaokseen, ja siitä muodostui lopulta merkittävä este maan lähemmälle EU-integraatiolle.
Pääministeriksi Rama nousi syyskuussa 2013 kolme kuukautta sen jälkeen, kun sosialistipuolue oli saanut suurvoiton parlamenttivaaleissa, joka päätti Demokraattisen puolueen kahdeksan vuotta kestäneen aseman maan johdossa. Raman tärkeimpiä vaalilupauksia olivat Albanian talouden elvyttäminen, taistelu levinnyttä korruptiota ja rikollisuutta vastaan ja Albanian EU-integraation nopeuttaminen. Euroopan unioni oli kahdesti aiemmin hylännyt Albanian jäsenyyshakemuksen, ja valvoi vaaleja tarkasti pitäen niitä tärkeänä testinä integraatiota varten.
1. HNL
Kroatian ykkösliiga eli Prva hrvatska nogometna liga, nykyään viestintäsponsorin mukaan virallisesti "T-Com 1. HNL", on Kroatian miesten jalkapalloilun korkein sarjataso. 
Liiga perustettiin 1991 Jugoslavian hajoamisen aikoihin. Ensimmäinen kausi käynnistyi helmikuussa vuonna 1992. Sarjan järjestää Kroatian jalkapalloliitto.
Liigaan osallistuu 10 joukkuetta ja kausi kestää heinä-elokuun vaihteen tienoilta toukokuuhun. Viimeiseksi sijoittunut joukkue putoaa suoraan kakkosliigaan ja toiseksi viimeiseksi sijoittunut joukkue karsii kakkosliigan kakkosen kanssa. Liigan voittaja pääsee Mestarien liigan toiselle karsintakierrokselle ja kakkoseksi sijoittunut Eurooppa-liigan toiselle karsintakierrokselle. Kolmanneksi ja neljänneksi sijoittuneet joukkueet pääsevät Eurooppa-liigan 1. karsintakierrokselle.
Everything (kappale)
Everything oli isäntämaa Kreikan edustuskappale vuoden 2006 Euroviisuissa. Kappaleen esitti Kreikassa suosittu kyproslainen laulaja Ánna Víssi, joka vastasi myös kappaleen sanoituksista. Kappaleen sävelsi Víssin aviomies Níkos Karvélas. Kappale oli Euroviisuissa ennakkosuosikkien joukossa, mutta sijoittui lopulta vasta yhdeksänneksi 128 pisteellä. "Everything" sai 12 pistettä Kyprokselta ja Bulgarialta, Suomi antoi sille yhden pisteen. Euroviisuissa kappale esitettiin kuudentenatoista; Víssi esitti kappaleensa Ison-Britannian Daz Sampsonin kappaleen "Teenage Life" jälkeen ja ennen Suomen Lordin kappaletta "Hard Rock Hallelujah".
Kappale menestyi hyvin kreikkalaisilla ja kyproslaisilla listoilla. Ennen Euroviisuja Víssi kävi markkinoimassa sitä Maltalla, Kyproksella, Albaniassa, Serbia-Montenegrossa, Romaniassa, Espanjassa, Alankomaissa, Ruotsissa, Bosnia ja Hertsegovinassa, Belgiassa ja Israelissa.
"Everythingin" musiikkivideo sai pääasiassa hyviä arvosteluja. Videolla Víssi joutuu miesystävänsä pettämäksi heidän ollessaan hotellissa ja lähtee suutuksissaan pois hotellista. Hän joutuu kuitenkin moottoripyörällä liikkuvien varkaiden uhriksi ja joutuu itse väärinkäsityksen vuoksi pidätetyksi. Víssi kuitenkin onnistuu pakenemaan poliisiautosta ja liftaa rekan kyytiin. Rekan kuljettaja kuitenkin lähentelee häntä ja hän poistuu kyydistä. Videon lopussa hän antaa miehelleen anteeksi.
Musiikkivideo sai negatiivista kritiikkiä kreikkalaispoliitikko Geórgios Karatzaférikseltä, jonka mukaan video on huonoa mainosta Kreikalle. Häntä huolestutti turistien mielikuva Kreikasta, jossa moottoripyörävarkaat voivat iskeä koska tahansa ja lomat menevät pilalle Víssin videon tavoin.
"Everything" julkaistiin vuoden 2006 aikana ilmestyneellä englanninkielisellä albumilla.
Limonadi Elohopea
Limonadi Elohopea oli vuosina 1994–2004 toiminut turkulainen yhtye.
Limonadi Elohopea perustettiin vuonna 1994 ja se soitti viimeisen keikkansa 10. kesäkuuta 2004 Down By The Laituri -tapahtumassa. Yhtyeen lopettamisen syynä olivat "terveys- ja elämäntilannesyyt sekä turhautuminen".
Kellokosken kirkko
Kellokosken kirkko valmistui ruukinkirkoksi vuonna 1800. Kirkko on rakennushistoriallisesti erikoinen ja sijaitsee Tuusulan Kellokoskella Keravanjoen länsirannalla.
Kirkko on suorakaiteen muotoinen ja rakennettu puusta. Istumapaikkoja kirkossa on noin 150. Pitkäkirkolla on taitekatto ja sen pohjoispäädyssä on pieni torni, jossa oleva kello on vuodelta 1930.
Kirkossa ei ole alttaritaulua vaan sen sijaan iso, puinen ja kullattu risti. Kunnostuksen yhteydessä se sai taivaansinisen taustan ja molemmille puolilleen valkoiset pylväät. Kirkon kattokruunut ja lampetit ovat 1800-luvulta.
Ensimmäiset urut kirkkoon lahjoitti Nummenkylän neulomaseura vuonna 1930. Vuonna 1964 kirkossa otettiin käyttöön urkurakentamo Veikko Virtasen rakentamat urut. Nykyiset urut on rakentanut saksalainen Paschen Kiel Orgelbau GmbH 2005 ja niissä on 17 äänikertaa.
Kirkon pitkillä sivuilla olevien ikkunoiden päällä ulkopuolella on suuret maalatut kruunut. Ne muistuttavat Ruotsi-Suomen ajasta. Kirkon katolla olevassa viirissä on tehtaan nimeen viittaavat kirjaimet MB (Mariefors bruk = Kellokosken ruukki) sekä vuosiluku 1800, jota pidetään kirkollisen toiminnan alkamisvuotena Kellokoskella.
Ajan lyhyt historia
Ajan lyhyt historia () on vuonna 1988 ilmestynyt Stephen Hawkingin kirjoittama tietokirja, joka nousi nopeasti bestselleriksi ja jota myytiin yli 9 miljoonaa kappaletta vuoteen 2002 mennessä. Kirjasta tehtiin kuvitettu laitos vuonna 1996, ja kirja on käännetty yli 40 kielelle. Kirja rikkoi myös ennätyksiä pysyttelemällä "The Sunday Times" -lehden kymmenen myydyimmän kirjan listalla 237 viikkoa eli kauemmin kuin yksikään aikaisempi kirja. Kirjan on suomentanut Risto Varteva, ja suomennoksen on julkaissut WSOY vuonna 1988.
Kirja käsittelee useita kosmologian aihealueita, ja siinä esitetään muun muassa teoriat alkuräjähdyksestä, mustista aukoista ja niin sanotuista supersäikeistä. Kirja pyrkii ennen kaikkea tarjoamaan aiheesta yleiskuvan, mutta toisin kuin monet muut tietokirjat se pyrkii myös valottamaan eräiden matemaattisten kaavojen merkitystä.
Stephen Hawkingin mukaan joku oli sanonut, että jokainen kirjassa esiintyvä yhtälö puolittaa kirjan lukijamäärän, joten Hawkingin kirjan ainoana yhtälönä on Einsteinin E=mc².
Hawking käyttää kirjassaan kronologista rakennetta: edellinen luku johdattaa seuraavan luvun uusiin aiheisiin. Lisäksi kirjaa on saatettu uusintapainoksissa ajan tasalle, ja esimerkiksi luku 10, "Madonreikä ja aikamatka", on kokonaan uusi verrattuna aprillipäivänä 1988 julkaistuun ensimmäiseen painokseen.Mainittujen lukujen ohella kirja kertoo lyhyesti omissa jaksoissaan Albert Einsteinista, Galileo Galileista ja Isaac Newtonista.
Excitebike
Excitebike on Nintendon kehittämä motocross-ajopeli Nintendo Entertainment Systemille, joka julkaistiin vuonna 1984 Japanissa.
Pelissä ajetaan aikarajaa vastaan ja määränpäänä on tulla maaliin vähintään kolmanneksi. Pelissä on yhteensä valittavana 5 eri rataa ajettavaksi. Yksi pelimuodoista on myös oman ratansa suunnitteleminen. Suunnitellun radan tallentaminen oli kuitenkin mahdollista vain Japanissa, koska sen mahdollistama lisälaite ei tullut myyntiin muualle.
"Excitebiken" perilliseksi on nimetty Wiille ilmestyvä "Excite Truck", jossa ajetaan moottoripyörien sijasta rekoilla.
Pelille on ilmestynyt jatko-osa, "Excitebike 64" Nintendo 64:lle, jossa on mahdollisuus myös pelata alkuperäistä "Excitebike"-peliä. "Excitebike" on pelattavissa myös pelissä "Animal Crossing" avattavana bonuskohteena.
Kaupunkicowboyt
Kaupunkicowboyt () on yhdysvaltalainen vuoden 1991 komediaelokuva, jonka on ohjannut Ron Underwood. Elokuvan päärooleissa esiintyvät Billy Crystal, Bruno Kirby, Daniel Stern, Helen Slater ja Jack Palance.
Elokuva kertoo kolmesta miehestä, jotka kärsivät keski-iän kriisistä ja pestautuvat pariksi viikoksi karjanajajiksi. Crystalin näyttelemä Mitch Robbins on erityisen masentunut työnsä ja perheensä takia.
Jack Palance voitti elokuvasta parhaan miessivuosan Oscarin sekä Golden Globen. Lisäksi "Kaupunkicowboyt" oli ehdolla Golden Globe -gaalassa parhaaksi komedia- tai musikaalielokuvaksi ja Billy Crystal parhaaksi miesnäyttelijäksi samassa kategoriassa.
"Video-oppaassa" vuodelta 1994 Esko Rautakorpi kutsui "Kaupunkicowboyta" miellyttäväksi pikkukomediaksi ja arvosti erityisesti sen luontevaa dialogia. Hän antoi elokuvalle kolme tähteä viidestä, mikä vastaa sanallista arviota ”hyvä”.
Elokuvalle tehtiin jatko-osa "Kaupunkicowboyt II", joka ei menestynyt yhtä hyvin kuin alkuperäinen.
Tempaus
Tempaus on ensimmäinen nostolaji painonnostokilpailussa. Tempauksessa nostajalla on leveä ote tangosta, joka on noin 2 kertaa hartioiden leveys.
Tanko pitää nostaa maasta suorille käsille ilman pysäytyksiä ja ilman punnerrusta käsillä. Nosto on valmis, kun nostajalla on tanko suorilla käsillä ja jalkaterät hartoiden leveydellä sekä rinnakkain.
Tempausta pidetään teknisesti vaativana. Tavallinen tapa eritellä tempauksen tekniikkaa on puhumalla ensimmäisestä, toisesta vedosta, allemenosta ja vastaanotosta. Tämän jälkeen tulee ylösnousu jolla tosin on vain vähäinen tekninen merkitys.
Ensimmäinen veto
Nosto alkaa siitä, kun nostaja irrottaa tangon maasta niin, että polvet ovat noin 90 asteen kulmassa, ja selkä n.20-40 asteen kulmassa lattiaan nähden. Nostaja nostaa tankoa ylöspäin sääriä pitkin niin että selän kulma lattiaan nähden pysyy jokseenkin samana. Ensimmäinen veto loppuu kun tanko saavuttaa polvet.
Toinen veto alkaa polvista. Polvien ohitusta pidetään noston vaikeimpana kohtana, koska silloin on vaarana, että tanko karkaa eteenpäin painopisteestä. Toisessa vedossa nostaja oikaisee samanaikaisesti sekä jalkojaan että lantiota kunnes nostaja on suorana ja tuo samalla lantionsa eteen lyöden tankoa ylöspäin. Tämän jälkeen nostaja vetää hartiat ylöspäin kohti korvia. Samanaikaisesti useimmat nostajat nousevat päkiöilleen.
Vedon pitää olla melko suora, jotta nosto onnistuisi. Mikäli tanko liikkuu eteenpäin tai taaksepäin liikaa on nosto menetetty. Tämä tekninen aspekti pidetään tempauksessa merkitsevänä, sekä hyvin ratkaisevana noston onnistumisen kannalta. Tempausta pidetäänkin tästä syystä vaikeana ja herkkänä.
Allemeno tarkoittaa, että nostaja liikkuu alaspäin samalla kun tanko liikkuu ylöspäin. Teknisesti oikea allemeno on aktiivinen, eli nostaja vetää tankoa ylöspäin käsillä niin, että tämä pääsee nopeammin sen alle. Sen lisäksi nostaja koukistaa lantionsa sekä polvensa niin, että tämä pääsee kyykkyyn tangon alle. Vaihtoehtoinen tapa mennä tangon alle on mennä saksiasentoon.
Tässä vaiheessa nostaja nostaa kädet ja kääntää ranteet niin, että tanko on pään yläpuolella. Nostaja on joko täydessä syväkyykyssä tai osittaisessa kyykyssä (raaka nosto) tai saksiasennossa.
Costa Rican jalkapallomaajoukkue
Costa Rican jalkapallomaajoukkue, kutsumanimeltään "Los Ticos", edustaa Costa Ricaa kansainvälisissä miesten jalkapalloilun maajoukkuekilpailuissa. Joukkue toimii Costa Rican jalkapalloliiton alaisuudessa.
Costa Rican joukkue on pelannut MM-kisojen lopputurnauksessa neljä kertaa ja yltänyt parhaimmillaan puolivälieriin. Ensimmäisissä kisoissaan Italiassa 1990 se eteni Bora Milutinovićin valmentamana alkulohkostaan jatkoon mutta hävisi neljännesvälierissä Tšekkoslovakialle. Japanin ja Etelä-Korean kisoissa 2002 Costa Rica joutui vaikeaan alkulohkoon, jossa pelasivat sekä maailmanmestari Brasilia että pronssia voittanut Turkki. Vuoden 2006 Saksan MM-turnauksessa Costa Rica putosi ensimmäisellä kierroksella. Brasilian MM-kisoissa 2014 kolumbialaisen Jorge Luis Pinton valmentama Costa Rica oli alkulohkonsa ykkönen voitettuaan Uruguayn ja Italian sekä pelattuaan Englannin kanssa tasan. Neljännesvälierissä se voitti rangaistuspotkukilpailussa Kreikan mutta hävisi puolivälierissä Hollannille ratkaisun tullessa jälleen vasta rangaistuspotkukilpailussa.
CONCACAF Gold Cupissa Costa Rican paras sijoitus on toinen, vuoden 2002 kisoista. Keski-Amerikan maiden mestaruusturnauksen Copa Centroamericanan se on voittanut kuudesti. Lisäksi se on usein vieraillut Etelä-Amerikan mestaruusturnauksessa Copa Américassa, jossa se on kahdesti selviytynyt puolivälieriin.
Vuodesta 1993 lähtien Etelä-Amerikan liitto CONMEBOL on kutsunut omaan maanosaturnaukseensa joukkueita myös muista maanosista. Costa Rica on ollut neljästi mukana. Kesällä 2016 pelattuun Copa América Centenarioon osallistunut joukkue. Seurat päivitetty 22. elokuuta 2016.
Maalivahdit
Puolustajat
Keskikenttäpelaajat
Hyökkääjät
Juninho Pernambucano
Antônio Augusto Ribeiro Reis Junior (s. 30. tammikuuta 1975 Recife, Pernambuco, Brasilia) eli Juninho Pernambucano tai vain Juninho on brasilialainen entinen jalkapalloilija, pelipaikaltaan hyökkäävä keskikenttä tai keskikenttä. Hän edusti viimeksiBrasilian pääsarjassa pelaavaa Vasco da Gamaa. Juninhon pelinumero oli 8.
Hänet tiedetään varsinkin Lyonista, jota hän edusti kahdeksan kautta. Kausien 2002–2008 aikana Juninho voitti kaikkiaan 7 peräkkäistä Ranskan liigan mestaruutta Lyonissa. Juninho tunnetaan parhaiten loistavista vapaapotkuistaan, joista kielii myös hänen lempinimensä "50–50", joka on tullut hänen vapaapotkujensa onnistumisprosentista. Tekniikkaa, jota Juninho käyttää, kutsutaan "knuckleball"-laukaukseksi. Siinä pallo tekee äkkinäisiä liikeitä sivuttain, ylös tai alas. Tekniikkaa käyttävät myös Cristiano Ronaldo, Didier Drogba ja Keisuke Honda. Hän osaa laukoa muillakin tyyleillä, esim. kierteillä.
17. kesäkuuta 2009 Juninho siirtyi Qatarilaiseen Al Gharafaan 2-vuotisella sopimuksella 2,5 miljoonan euron siirtokorvauksella. 27. huhtikuuta 2011 Juninho palasi takaisin Vasco da Gamaan ja 17. joulukuuta 2012 hän siirtyi Yhdysvaltalaiseen New York Red Bullsiin.
Juninho Pernambucano pelasi ensimmäisen maaottelunsa 28. maaliskuuta 1999 Etelä-Koreaa vastaan. Hän on pelannut 40 maaottelua, joissa hän on tehnyt kuusi maalia .
Juninho ilmoitti lopettavansa uransa 30.1.2014. Juninho muistetaan kaikkien aikojen kenties parhaimpana vapaapotkujen laukojana.
Sport Club do Recife
Lajike
Lajike ("cultivar") on nimen saanut viljelykasvien jalostustyön lopputulos. Lajikkeen nimi ilmaistaan tieteellisen nimen yhteydessä kirjoittamalla se puolilainausmerkkien sisään, isolla alkukirjaimella eikä sitä kursivoida, esimerkiksi "Malus domestica" ’Valkea Kuulas’. Ennen vuotta 1959 annettu lajikenimi voi olla latinisoitu, mutta sen jälkeen annetun on oltava nykykielinen. Jos lajike on usean lajin risteymä tai laji ei ole tiedossa, kirjoitetaan lajikenimi suoraan suvun nimen jälkeen, esimerkiksi "Rosa" ’F. J. Grootendorst’.
Lajikkeita, joilla on sama käyttötapa, ulkonäkö tai kasvutapa voidaan ryhmitellä lajikeryhmäksi. Lajikeryhmän nimi kirjoitetaan lajin tai suvun nimen jälkeen ilman lainausmerkkejä ja kursivointia, esimerkiksi "Brassica oleracea" Italica-ryhmä (parsakaali) tai "Begonia" Corallina-ryhmä ’Luzerna’ (enkelinsiipi).
EarthBound
EarthBound (, "Mother 2: Gīgu no Gyakushū") on vuonna 1994 julkaistu japanilainen roolipeli, jonka kehittivät Ape ja HAL Laboratory yhdessä ja jonka Nintendo julkaisi Super Nintendo Entertainment System -konsolille. Pelissä päähenkilö Ness ja hänen nelihenkinen ryhmänsä keräävät melodioita pitkin maailmaa kukistaakseen kosmisen pahuuden, Giygaksen. Peli muodostaa "Mother"-sarjan toisen osan ja se oli pitkään sarjansa ainoa Japanin ulkopuolisille markkinoille lokalisoitu peli sen jälkeen, kun se oli julkaistu Pohjois-Amerikassa vuonna 1995. Tähän tuli muutos vasta kun vuonna 2015 sarjan ensimmäinen osa julkaistiin nimellä "EarthBound Beginnings" Wii U -konsolin Virtual Console -palvelussa.
Peliä markkinoitiin Yhdysvalloissa aggressiivisesti muun muassa "Nintendo Power" -lehdessä niin sanottuihin scratch-and-sniff-hajukortteihin liitetyn kilpailun avulla. Pelin myynti jäi tästä huolimatta Japanin ulkopuolella korkeintaan kohtalaiseksi, mutta se on jälkikäteen kerännyt kulttisuosiota myös Euroopassa. Peli julkaistiin heinäkuussa 2013 ensimmäistä kertaa Euroopassa Wii U -konsolin Virtual Console -palveluun.
Ness, pelin päähenkilö, herää pelin alussa rysähdykseen, kun meteoriitti putoaa mäelle lähelle hänen taloaan. Poika lähtee koiransa sekä naapurin pojan, Pokeyn, kanssa tutkimaan asiaa. Meteoriitti paljastuu tulevaisuudesta tulleen ampiaisen, Buzz Buzzin kulkuvälineeksi. Ampiainen on tullut varoittamaan Nessiä lähestyvästä tuhosta, Giygasista, sekä hänen pahasta suunnitelmastaan. Hän kertoo, että vain neljä valittua pystyy pysäyttämään Giygasin, ja Ness on yksi näistä neljästä sankarista.
Buzz Buzz kertoo kuinka Giygas voidaan pysäyttää, sekä pyytää Nessiä pysäyttämään pahan nyt kun se on vielä mahdollista, sillä tulevaisuudessa siitä on tullut jo liian voimakas.
Buzz Buzz antaa Nessille pelin tärkeimmän esineen, Sound Stonen, sekä ohjeistaa Nessiä etsimään kahdeksan pyhättöä, jotka sijaitsevat ympäri maailmaa. Nessin täytyy tallentaa pyhättöjen voima kyseiseen kiveen, jotta hän olisi tarpeeksi voimakas päihittämään Giygasin.
Samaan aikaan mäellä asuva aarteenmetsästäjä on löytänyt salaperäisen patsaan syvältä talonsa alta. Patsas, nimeltään Mani Mani, on paha laite joka levittää kaaosta ja myrkyttää hallintaansa jääneiden mielet. Tämän patsaan löytäminen laittaa Giygasin pahat suunnitelmat liikkeelle.Ness esiintyy pelattavana hahmona "Super Smash Bros." -tappelupelisarjassa, jota – toisin kuin "EarthBound" aikoinaan – on julkaistu myös Euroopassa. Hahmo lieneekin tunnetumpi Euroopassa siitä kuin alkuperäisestä esiintymisestään
Veltins-Arena
Veltins-Arena, tunnettu myös nimellä "Arena AufSchalke", on Saksan Gelsenkirchenissa sijaitseva monitoimiareena. Se toimii jalkapallojoukkue Schalken kotistadionina ja oli nimellä "FIFA WM-Stadion Gelsenkirchen" yksi vuoden 2006 jalkapallon MM-kisojen pelipaikoista. Areena avattiin 13. elokuuta 2001, ja sen kapasiteetti kansallisen sarjan otteluissa on 61 481. Areenan erikoisuuksina ovat niin suljettava katto kuin ulos aurinkoon siirrettävissä oleva nurmikin. Stadionin nimioikeudet vuokrattiin vuonna 2005 olutpanimo Veltinsille, ja stadion sai siten sponsorinimekseen "Veltins-Arenan".
Veltins-Arenalla pelattiin vuoden 2010 jääkiekon maailmanmestaruuskilpailujen avausottelu. Saksa voitti Yhdysvallat jatkoajalla 2–1.
FN P90
FN P90 on belgialaisen Fabrique Nationale de Herstalin suunnittelema ja valmistama konepistooli, joka esiteltiin vuonna 1990. Se on tarkoitettu pistoolia ja tavallista konepistoolia tehokkaammaksi henkilökohtaiseksi itsepuolustusaseeksi ( (PDW)).
16. huhtikuuta 1989 NATO päätti, että vuoteen 2000 mennessä sen jäsenvaltioiden sotavoimien huoltojoukot sekä helikopterien ja panssarivaunujen miehistönjäsenet tarvitsivat itsepuolustuskäyttöä varten uudenlaisen konepistoolin, joka on tulivoimainen ja jolla voisi tiettyä patruunaa käyttäen tarvittaessa läpäistä luodinkestävät liivit tai muun 3 mm esteen. Aseen täytyi olla myös kompakti ja kevyt, jotta sitä voitaisiin käyttää lähitaistelussa. Suunnittelutyö annettiin asevalmistaja FN Herstallille, jonka kehitystyön tuloksena syntyi P90.
P90:n omalaatuinen ulkomuoto johtuu pitkälti ratkaisuista, jotka tehtiin aseen kannettavuuden ja käytettävyyden maksimoimiseksi. Lipas on suunniteltu ja sijoitettu aseen päälle siten, ettei se ole käyttäjän tiellä häiritsemässä tähtäämistä. Ase on kevyt, sillä se on valmistettu enimmäkseen erilaisista polymeerivalmisteista. Aseella voi ampua yksittäisiä laukauksia tai sarjatulta. Kompakti muotoilu tekee aseen kantamisesta ja säilyttämisestä vaivatonta. Siihen voi myös asentaa äänenvaimentimen, hihnan, lasertähtäimen, IR-tähtäimen ja hylsynkerääjän. Avoimella kiskolla varustettuihin malleihin voi käyttäjä asentaa minkä tahansa tähtäimen kuten esim. punapistetähtäimen.
Asetta valmistetaan eri malleina. Sotilaskäyttöön tarkoitetut mallit ovat P90, P90 TR, P90 USG ja P90 L, jotka eroavat toisistaan varustekisko- ja tähtäinratkaisuiltaan. 5,7 x 28 mm SS190 -patruunan luotiliivit läpäisevien ominaisuuksien seurauksena Herstall ei alun perin myynyt kyseisen kaliiperisia aseitaan siviileille, mutta sittemmin tehdas suunnitteli ja toi myyntiin ensin SS192 -patruunan ja myöhemmin SS196SR -patruunan, joita aseiden päämarkkina-alueella Yhdysvalloissa ei viranomaisten taholta enää luokiteltu liian läpäiseviksi, ja niiden myötä siviilikäyttöön tarkoitetun 407 mm mittaisella piipulla varustettu PS90-itselataavan kertatulimallin.
P90 on joidenkin erikoisjoukkojen käytössä: kuten Ranskan GIGN, Meksikon Fuerzas Especiales, Pakistanin SSG ja jotkin yhdysvaltalaiset poliisin SWAT -yksiköt käyttävät asetta. Se oli myös jonkin aikaa Suomen puolustusvoimien koekäytössä (mm. taistelusukeltajilla). P90 näkyi myös YLE:n uutisissa Muammar Gaddafin, Libya, joukkoihin kuuluvalla sotilaalla.
P90 testattiin huolellisesti ennen käyttöönottoa. 
Prototyypeillä tehtiin perinteisiksi käyneet kokeet, jotka tehtiin mm. Glock-pistooleille. Niitä testattiin mm. seuraavilla tavoilla:
- upotettiin kuraan, hiekkaan, mutaan ja veteen
- ajettiin yli erilaisilla ajoneuvoilla
- jäädytettiin
- 10 000 laukauksen "yhtäjaksoisen" tulen kesto.
Maailmankaikkeus pähkinänkuoressa
Maailmankaikkeus pähkinänkuoressa () on Stephen Hawkingin kirjoittama, vuonna 2001 ilmestynyt tietokirja, joka käsittelee muun muassa Gödelin epätäydellisyyslausetta sekä osia supersäieteoriasta ja kvanttimekaniikasta. Sen on suomentanut Risto Varteva, ja suomennoksen on julkaissut WSOY vuonna 2003.
Hawkingin ensimmäisestä populaariteoksesta "Ajan lyhyestä historiasta" poiketen kirja on rakennettu puumaiseksi kokonaisuudeksi, jossa kaksi ensimmäistä lukua, "Suhteellisuuden lyhyt historia" ja "Ajan muoto", muodostavat rungon, johon luvut 3–7 nojautuvat.
Andrijevica
Andrijevica (Андријевица) on kaupunki ja kunta Montenegron itäosassa. Alue rajoittuu etelässä Albaniaan.
Vuonna 2003 Andrijevican kunnassa oli 6 858 asukasta, joista 87 prosenttia ilmoitti äidinkielekseen serbian. Kansallisuudeltaan 65,08 prosenttia heistä katsoi olevansa serbejä ja 23,01 prosenttia montenegrolaisia.
Ellsworthinmaa
Ellsworthinmaa () on alue Etelämantereella, jota rajoittavat lännessä Marie Byrdin maa, pohjoisessa Bellingshauseninmeri, koillisessa on Antarktiksen niemimaan alku ja idässä on Ronnen jäähyllyn länsireunama. Se on suurimmalta osaltaan jäistä tasankoa, mutta siihen kuuluu myös majesteettinen Ellsworthin vuoristo ja muutamia muita vuoristoja, kuten Hudson, Jones, Behrendt ja Merrick.
Ellsworthinmaa on lähellä sen alueen keskustaa, jonka yli yhdysvaltalainen tutkija Lincoln Ellsworth lensi talvella 1935. US-ACAN (1962) antoi alueelle hänen nimensä juhlistaakseen historiallista mannertenvälistä lentoa Dundeen saarelta Rossin jäähyllylle.
Bar (Montenegro)
Bar (Бар, ) on kaupunki ja kunta Montenegron eteläosassa Adrianmeren rannalla. Koillisessa alue rajoittuu Skadarjärveen. Barin kaupungissa on 11 776 asukasta ja kunnassa 35 068 asukasta. Bar on tärkeä satamakaupunki.
Bar kuului Rooman, Bysantin, Ottomaanien, Venetsian ja Itävallan vallan alle ennen kuin se Berliinin sopimuksella vuonna 1878 yhdistettiin Montenegroon.
Barin kaupungin väestö jakautuu etnisesti (vuoden 2003 tietojen mukaan) seuraavalla tavalla:
Riviera
Riviera on rannikkoalue Ligurianmeren pohjoisrannalla. Se jakautuu Italian Rivieraan, joka ulottuu Ranskan rajalta La Speziaan, sekä Ranskan Rivieraan, joka muodostaa Ranskan Välimeren-rannikon itäisimmän osan ja tunnetaan myös nimellä "Côte d'Azur". Ranskan Rivieran itäosassa, lähellä Italian rajaa, sijaitsee Monaco.
Pääasiassa ilmastonsa ja maisemiensa vuoksi sekä Ranskan että Italian Riviera ovat 1800-luvun lopulta saakka kuuluneet maailman suosituimpiin turistikohteisiin. Tähän liittyen nimitystä Riviera on alettu käyttää myös seuraavista turistikohteina tunnetuiksi tulleista alueista:
Viikinkimetalli
Viikinkimetalli on folk metalia, black metalia, death metalia, thrash metalia, power metalia ja progressiivista metallia risteyttävä musiikkityyli, jonka nimi tulee viikinkiaiheisista sanoituksista. Joidenkin mielestä viikinkimetalli on oma genrensä, kun taas toiset sanovat sen olevan power metalin folk-vivahteinen alalaji tai vaihtoehtoisesti folk metalin alalaji. Joka tapauksessa näiden erottelu voi olla hyvinkin vaikeaa.
Viikinkimetallin ensimmäisiä uranuurtajia olivat Bathory ja Falkenbach jonka "Havamal" demo-osui Bathoryn albumeiden "Blood Fire Death" ja "Hammerheart" väliin kun se julkaistiin vuonna 1989. Muita viikinkimetallin olennaisia edustajia ja edelläkävijöitä ovat Bal-Sagoth, Enslaved ja Thyrfing.
Formosus
Formosus (s. 816 Rooma – 4. huhtikuuta 896) oli paavina 6. lokakuuta 891 – 4. huhtikuuta 896. Ennen paaviksi tuloaan hän toimi piispana. Hän osti paavin istuimen eli viran ja joutui tämän vuoksi oikeuteen yhdeksän kuukautta kuolemansa jälkeen. Formosus kaivettiin haudasta tuomiolle yhteensä kaksi kertaa kahden myöhemmän paavin valtakaudella. Oikeudenistunnon päätteeksi Formosuksen nimi poistettiin paavien luettelosta ja ruumis heitettiin Tiberjokeen.
The Piper at the Gates of Dawn
The Piper at the Gates of Dawn on Pink Floydin esikoisalbumi. Se julkaistiin elokuussa 1967. Albumin nimi on peräisin Kenneth Grahamen kuuluisan lastenkirjan "Kaislikossa suhisee" seitsemännestä luvusta, jonka nimi Eila Piispasen vuonna 2003 ilmestyneessä suomennoksessa kuuluu: "Päivän koittaessa soi huilu". Albumin musiikki on hyvin kokeilevaa, ja se on yleisesti luokiteltavissa psykedeeliseksi rockiksi. Suurin osa albumin kappaleista on laulaja-kitaristi Syd Barrettin säveltämiä ja sanoittamia, mutta albumi sisältää myös yhden basisti Roger Watersin kokonaan itse kirjoittaman kappaleen nimeltä "Take Up Thy Stethoscope and Walk". Albumin sessioissa nauhoitettu "See Emily Play" ei päätynyt albumille, mutta julkaistiin singlenä. Kappale on myöhemmin julkaistu myös muun muassa kokoelmalla "Relics" vuonna 1971.
Syd Barrett erosi Pink Floydista mahdollisesti liiallisesta LSD:n käytöstä aiheutuneiden mielenterveysongelmien vuoksi vuonna 1968, eikä enää juurikaan ollut mukana seuraavalla albumilla ("A Saucerful of Secrets", 1968). Albumin vaikutus psykedeeliseen rockiin on merkittävä.
Albumi julkaistiin uudestaan elokuussa 2007. Julkaisusta tehtiin sekä kahden että kolmen levyn versiot. Kumpikin versio sisältää alkuperäisen albumin sekä mono- että stereoversiona, mutta kolmen levyn versio sisältää myös bonuslevyn, joka koostuu yhtyeen alkuaikojen singleistä ja kappaleiden vaihtoehtoisista otoksista.
Vuonna 2007 julkaistu 40-vuotispainos sisälsi albumin kappaleet mono- sekä stereoversioina. Tämän lisäksi julkaisu sisälsi bonuslevyn, joka sisältää erilaisia yhtyeen singlemiksauksia ja harvinaisuuksia, joita ei itse albumilla julkaistu.
Slim Borgudd
Karl Edward Tommy "Slim" Borgudd (s. 25. marraskuuta 1946) on ruotsalainen rumpali ja entinen autourheilija. Hän osallistui muun muassa Formula 1 -sarjaan. Urallaan Borgudd osallistui kaikkiaan 15 GP-kilpailuun vuosina 1981 ja 1982. F1-uran parhaaksi saavutukseksi jäi 6:s tila Englannin GP:ssa ATS-tallin autolla vuonna 1981. F1-uran jälkeen Borgudd menestyi FIA European Truck Racing Cupissa vuosina 1986–1998. Vuodelta 1995 ansioluetteloon kirjattiin Cup-mestaruus.
Moottoriurheilu-uran ohessa Borgudd tunnettiin myös ruotsalaisen popyhtye ABBAn studiorumpalina. ABBA toimi myös Borguddin sponsorina tämän ajaessa ATS-tallissa. Kilpa-auton sivuponttooneissa oli näyttävät ABBA-logot.
Ruotsin radion sinfoniaorkesteri
Ruotsin radion sinfoniaorkesteri (, SRSO) on Tukholmassa toimiva, Ruotsin tunnetuimpiin kuuluva sinfoniaorkesteri.
Muinaisen Egyptin ruokakulttuuri
Tämä artikkeli käsittelee muinaisen Egyptin (3000 eaa. - 525 eaa.) ruokakulttuuria.
Muinaisessa Egyptissä tunnettiin yleisesti kaksi ruokajuomaa, viini ja olut. Olutta valmistettiin leivänpaloista, vedestä ja käyneistä taateleista, ja sitä juotiin pienistä savikulhoista.
Egyptissä 600-luvulla eaa. vieraillut kreikkalainen Herodotos kirjoittaa, ettei Egyptissä tunnettu viiniä. Nykyisen arkeologisen todistusaineiston valossa tämä ei kuitenkaan pidä paikkaansa. Viini oli suosituinta yläluokkien keskuudessa, ja se oli tavallinen ruokajuoma heidän illallisillaan ja suurissa juhlissa. Viiniä säilytettiin suurissa saviruukuissa, amforoissa.
Yleisin ruokalaji oli leipä, jota valmistettiin vehnästä ja ohrasta. Leipä oli aterioiden pääruokalaji, ja muita ruokia pidettiin lisukkeina. Leipä sisälsi paljon hiekkaa, ja osin siksi egyptiläisten hampaat olivat usein hyvin kuluneita.
Egyptissä ei tunnettu sokeria. Makeutusaineena käytettiin hunajaa, joka oli erittäin kallista ja siksi ainoastaan rikkaiden saatavissa.
Egyptiläisessä ruokakulttuurissa tavallisia olivat viikunat, taatelit, selleri, lehtisalaatti, lampaanliha, naudanliha ja sianliha. Tosin suhtautuminen sianlihan syöntiin vaihteli eri aikakausina; yleisesti ottaen se oli kiellettyä papistolta mutta ei tavalliselta kansalta.
Egyptiläiset söivät myös mm. linnunlihaa, esimerkiksi viiriäisen ja hanhen lihaa. Lintuja kasvatettiin lintutarhoissa, ja niitä lihotettiin pakkosyöttämällä niitä taikinalla.
Egyptiläisillä ei ollut tapana syödä ruokailuvälineillä, vaan ateriointi tapahtui käsin. Käsien huuhtomista varten egyptiläisillä oli aina ruokapöydässä vesivati.
Pierre Montet; "Sellaista oli elämä faraoiden Egyptissä"
Proto-metal
Proto-metal (kirjaimellisesti "varhaismetalli") on jälkikäteen keksitty nimitys, jota nykyisin joskus käytetään noin vuosina 1964–1970 levytetystä raskaasta rockmusiikista. Metallimusiikki syntyi noin vuoden 1970 tienoilla proto-metalin pohjalta. Proto-metal ei ollut yhtenäinen musiikkisuuntaus, vaan käsitteen alle kootaan kaikki rockyhtyeet, joiden soundi on ennakoinut varsinaisen metallimusiikin syntyä. Usein on makuasia, halutaanko jotakin tiettyä yhtyettä tai kappaletta nimittää proto-metaliksi vai varhaiseksi heavy metaliksi.
Proto-metaliksi kutsutussa musiikissa erottuvat useimmiten blues rockin ja psykedeelisen rockin tyypilliset piirteet. Proto-metal-yhtyeille luonteenomainen raskas ja särjetty kitarasoundi kuitenkin ennakoi selvästi heavy metalia. Useiden proto-metal-yhtyeiden musiikkia leimasi myös soolokitaristin virtuoosimaisuus.
1990- ja 2000-luvuilla suosiossa olleista raskaan rockin tyylisuunnista muun muassa funk metalissa, stoner rockissa ja doom metalissa on esiintynyt 1960-luvun proto-metal-yhtyeiltä omaksuttuja vaikutteita.
Ylä-Kanada
Ylä-Kanada () oli vuosina 1791–1840 brittiläinen territorio, joka sijaitsi Kanadassa nykyisen Ontarion provinssin eteläosassa, St. Lawrencen yläjuoksulla, Ontario- ja Eriejärvien pohjoispuolella.
Ylä-Kanada syntyi vuonna 1791, kun brittiläiset uudisasukkaat ja amerikkalaiset lojalistit halusivat alueelle britannialaiset laitokset ja lainsäädännön, erityisesti brittiläisen maanomistuslain. Samaan aikaan luodussa Ala-Kanadassa käytettiin ranskalaista lainsäädäntöä. Territoriot lakkasivat olemasta vuonna 1840, kun ne yhdistyivät Kanadan provinssiksi.
Ylä-Kanadan pääkaupunki oli aluksi Newark (nykyinen Niagara-on-the-Lake), mutta se vaihtui 1. helmikuuta 1796 Yorkiin (nykyinen Toronto).
Captain Falcon
Captain Falcon on myös esiintynyt pelattavana hahmona Nintendon Super Smash Bros.-pelisarjassa.
Mercedes Ruehl
Mercedes Ruehl (s. 28. helmikuuta 1948 Queens, New York) on yhdysvaltalainen teatteri- ja Oscar-palkittu elokuvanäyttelijä.
Ruehl aloitti näyttelijänuransa alueellisissa teattereissa. Hän vakiinnutti paikkaansa 1970-luvun lopussa New Yorkin lavalla. Ruehl on voittanut yhden Tony-palkinnon näytelmästä "Lost in Yonkers" ja kaksi Obie-palkintoa (tärkein palkinto Broadwayn ulkopuolisille näytelmille) näytelmistä "The Marriage of Bette and Boo" ja "Woman Before a Glass".
Ruehlin selvästi merkittävin rooli valkokankaalla on elokuvassa "Fisher King", josta hän voitti parhaan naissivuosan Oscarin ja Golden Globen sekä muutamia kriitikkopalkintoja. Ruehl esiintyi myös menestyssarjassa "Frasier" viiden jakson ajan.
Leon Festinger
Leon Festinger (8. toukokuuta 1919 New York – 11. helmikuuta 1989) oli yhdysvaltalainen sosiaalipsykologi. Hänet tunnetaan erityisesti kognitiivisen dissonanssin (tiedollisen ristiriidan) teoriastaan.
Festinger suoritti alemman korkeakoulututkinnon (Bachelor of Science) psykologiassa New Yorkin kaupungin yliopistossa vuonna 1939. Hän väitteli tohtoriksi Iowan yliopistossa vuonna 1942 Kurt Lewinin oppilaana.
1950-luvulla Festinger tutki lentävien lautasten kulttia Wisconsinissa ja sai ideoita tunnetulle teorialleen. Lake Cityssä Utahissa asuvan Marian Keechin johtama kultti ennusti suurta tulvaa, joka pyyhkisi maapallon yli ja surmaisi kaikki paitsi kultin jäsenet, jotka lentävät lautaset pelastaisivat. Ennen ennustettua tulvaa kultti oli hyvin salaileva eikä suostunut puhumaan medialle tai tekemään käännytyksiä. Kultin maailmantuhoa povaava ennustus ei käynyt toteen. Ennustuksen ajankohdan jälkeen he kuitenkin tulivat esille mediassa ja kommentoivat tapahtunutta varsin kärkkäästi.
Festinger selitti, että muutos kultin jäsenten käyttäytymisessä johtui siitä, ettei ennustus käynyt toteen. Mitään maailmanlaajuista tulvaa ei tullut eikä ufoja nähty lentämässä taivaalla. Kultti saatettiin naurunalaiseksi ja heille tuli tarve selittää ennustuksen epäonnistuminen. He väittivät, että kyseisenä tuhon yönä heidän rukouksensa olivat niin kirkkaita, että Jumala päätti pelastaa maailman tuholta. Kukaan ei ottanut asiaa tosissaan. Tämä on syy, miksi Festinger ehdotti, että kultista yhtäkkiä tuli kiihkoevankelistoja. Ainoa tapa, jolla he välttäisivät nöyryytyksen, olisi käännyttää muita ihmisiä heidän uskoonsa. Suunnitelma ei kuitenkaan toiminut, sillä epäonnistuminen oli niin suuri, ettei ihmisiltä riittänyt kiinnostusta kultille.
Festinger esitti jo aiemmin sosiaalisen vertailun teorian, missä ihmiset arvioivat omia mielipiteitään ja kykyjään vertaamalla niitä muiden vastaaviin. Tämä teoria on sosiaalisen identiteetin teorian (SIT) perusta.
Peyo
Peyo eli Pierre Culliford () oli belgialainen sarjakuvapiirtäjä ja -käsikirjoittaja
Peyo teki vuodesta 1946 Spirou-lehteen keskiaikaan sijoittuvia sarjakuvia, joiden päähenkilö oli Johannes. Sarjaan tuli vuonna 1956 mukaan koominen sivuhahmo ja se kasvoi Johannes ja Pirkale -nimiseksi.
Seikkailussa "Kuusistrumffinen huilu" esiteltiin pienet siniset hahmot strumffit. Spiroun päätoimittaja näki niissä potentiaalia omaksi sarjaksi. Strumffeista tuli Peyon menestynein luomus.
Muita Peyon sarjakuvia on Benjamin. Sitäkin on julkaistu myös suomeksi.
Hi Tack
Hi_Tack on elektronista musiikkia tuottava yhtye Hollannista. Yhtye tuli tunnetuksi remixillään kappaleesta "Say Say Say", jonka alkuperäisesittäjät olivat Paul McCartney ja Michael Jackson. Single nousi Ison-Britannian singlelistan 4. sijalle ja yhdysvaltalaisen Billboard Hot Dance Airplayn listalla sijalle 18. Single viihtyi myös pitkään Finnish Dance Chartin kärkisijoilla.
Arohiirihaukka
Arohiirihaukka ("Buteo rufinus") on päiväpetolintu, Suomessa suurharvinaisuus. Lajin nimesi ja kuvaili Philipp Jakob Cretzschmar 1829.
Linnun pituus on 50–65 cm, siipien kärkiväli 126–148 cm ja paino 590–1 760 g. Arohiirihaukka on tavallista hiirihaukkaa hieman suurempi ja pitkäsiipisempi, muodoltaan enemmän piekanan kaltainen. Jalat ovat pitkät. Väritykseltään se on hyvin vaihteleva ja usein äärimmäisen vaikea erottaa hiirihaukan "vulpinus" -alalajista. Pyrstö on punaruskea, pää vaalea. Kyljillä on tummat "housut", siiven yläpinnalla vaalea lautuma. Monet hiirihaukat ovat täysin samanvärisiä kuin arohiirihaukka.
Euroopassa arohiirihaukka elää Turkissa, Kreikassa, Romaniassa, Bulgariassa ja Unkarissa, Aasiassa sitä tavataan pesimäaikana Lähi-idästä Keski-Aasiaan. Alalaji "cirtensis" elää Pohjois-Afrikassa. Lajin elinympäristön ala on 100 000–1 000 000 neliökilometriä ja maailman populaation koko on 100 000–1 000 000 yksilöä. Pohjoisimmat populaatiot ovat muuttolintuja, jotka talvehtivat Afrikassa Sahelin alueella ja Iranista Etelä-Kiinaan ulottuvalla vyöhykkeellä. Suomessa se on toistaiseksi tavattu noin 18 kertaa.
Arohiirihaukka viihtyy nimensä mukaisesti aroilla ja muilla kuivilla avoimilla alueilla. Kesällä sitä tavataan vuoristossa aina kolmen-neljän kilometrin korkeudelle asti.
Isokokoinen risupesä on yleensä kallion ulkonemalla tai kivellä, usein pensaan suojassa, joskus se voi olla lähes tasaisella maalla, harvoin puussa. Naaras munii tavallisesti kolme tai neljä munaa, joita haudotaan vähintään neljä viikkoa. Poikaset lähtevät pesästä kuuden-seitsemän viikon ikäisinä.
Arohiirihaukka syö pääasiassa pikkujyrsijöitä, kuten siiseleitä, hiiriä, myyriä, aavikkorottia, hamstereita, maaoravia, jäniksen poikasia, maamyyriä ja siilejä. Laji syö myös matelijoita, kuten liskoja ja käärmeitä. Arohiirihaukka saalistaa myös lintuja, aina kiuruista fasaanin kokoisiin. Talvisin arohiirihaukka syö mielellään haaskoja piekanan ja hiirihaukkan tavoin.
Hiiliryhmä
Hiiliryhmä on alkuainetaulukon 14. ryhmä eli neljäs pääryhmä, johon kuuluvat hiili, pii, germanium, tina ja lyijy. Hiili on epämetalli, pii ja germanium ovat puolimetalleja ja lyijy ja tina ovat metalleja. Korkein hapetusluku näillä alkuaineilla on +IV ja alin -IV, koska kaikilla on neljä elektronia uloimmalla kuorellaan. Hiiliryhmän alkuaineet muodostavat usein kovalenttisia sidoksia.
Finnish Dance Chart
Finnish Dance Chart (lyh. FDC) on Dee Jay Promotionsin julkaisema, tanssimusiikkiin erikoistunut musiikkilista, josta selviää, mitä suomalaiset tanssivat juuri tällä hetkellä (top 40 tanssituinta kappaletta). Lista ei perustu myynti- tai soittotilastoihin, vaan listan kokoamiseen osallistuu noin 90 DJ:tä, jotka arvostelevat kappaleita sen mukaisesti, miten ne toimivat tanssilattioilla. Lista päivittyy kerran viikossa. Myös Ruotsissa ( (SDC)) ja Norjassa ( (NDC)) on vastaavanlaiset listat.
Dee Jay Promotionsin julkaisemien listojen luettelot:
Creation Records
Creation Records on brittiläinen levy-yhtiö jota johti Alan McGee vuosina 1983–1999. Yhtiön nimi tulee The Creation nimisestä 1960-luvun yhtyeestä. Taloudellisten vaikeuksien takia yhtiö joutui tekemään yhteistyösopimuksen Sonyn kanssa 1990-luvun alkupuolella. Vaikka Creation tunnettiin Britanniassa indiemusiikin yhtiönä, suuren yleisön tietoisuuteen se tuli rock-yhtye Oasiksen suuren menestyksen myötä. Erityisesti yhtyeen signannutta Alan McGeetä pidettiin miehenä joka teki Oasikseta tunnetun. Yhtyeen keulakuva Liam Gallagher tosin sanoi, että "Oasis teki Alan McGeestä tunnetun, ei toisin päin." Vuonna 1999 McGee myi loputkin yhtiöstä kokonaan Sonylle ja perusti uuden Poptones yhtiön, samalla Noel Gallagher päätti perustaa oman Big Brother Recordingsin, jolle Oasis alkoi levyttää.
Muita tunnettuja Creationin yhtyeitä ovat mm. The Jesus and Mary Chain, My Bloody Valentine, Ride, Fluke, Swervedriver, Slowdive, The House of Love, Teenage Fanclub, Primal Scream, Super Furry Animals, The Telescopes, The Boo Radleys ja 18 Wheeler.
Creation Records kotisivut
Anssi
Anssi on suomalainen miehen etunimi. Anssi on lyhenne Anselmista tai tämän kansainvälisestä versiosta Anselm.
Anselm puolestaan on yhdistelmä saksankielisistä jumalaa () ja kypärää tai suojelua () merkitsevistä sanoista. Nimen voisi siis tulkita merkitsevän esimerkiksi "jumalten suojelemaa" tai "hyvä kypärä".
Vuoden 2016 huhtikuuhun mennessä Suomessa on rekisteröity 7 496 Anssi-nimen saanutta miestä. Almanakassa Anssi on ollut vuodesta 1929 lähtien.